Ad d-tas deg tseddart taɛlayat tamussni, win ikesben tamussni d amussnaw, win yessnen akk ilugan n teqbaylit, yessen ad ten-isemres deg kra n tegnatin, tazmert n tmuɣli ɣer wayen ara d-yeḍrun « amussnaw, d amdan iɛerḍen ad iwali tidet, d wacu iɣef yebna kra yellan deg tudert 94». Amussnaw yessen tamedyazt, ilaq ad tt-iselmed i wayed akken ad yili win ara ikemmlen abrid n tmedyazt. Akken d-yenna Salhi: « yekseb tzmert n usefru, yettwaḥtem fell-as ad iselmed wiyiḍ, akken ad ɣelten wiyiḍ tamussni-is »95. Ɣer talata-agi n wazalen n tmetti, tamussni, lewqama, nnif, ad d-nernu tiruggza, tekka-d seg uẓar RGZ amyag reggez lmeɛna-s « tirugza d tikli ilaq ɣef wurgaz ad tt-yesɛu deg metti 96». Deg ungraw-agi n yizamulen, d wazalen, tiruggza teqqen daɣen ɣer tmussni n wawal: qqaren; « Argaz d awal mačči d aserwal »